Hei, denne artikkelen er over ett år gammel og kan inneholde utdatert informasjon

Tre utenlandske menn er siktet for en anmeldt gruppevoldtekt i Sogn. Det melder Vest politidistrikt i en pressemelding.

Gruppevoldtekten skal ha skjedd i februar i år, men ble først anmeldt i april. De tre mennene, som alle har oppholdstillatelse i Norge, ble pågrepet 5. juni og er nå varektektsfengslet med brev- og besøksforbud i fire uker.

- Politiet er i en tidlig fase og kan på nåværende tidspunkt ikke kommentere saken ytterligere, av hensyn til etterforskningen, opplyser politidistriktet.

Gruppevoldtekt har en strafferamme på 21 års fengsel.

Dagbladet følger saken.